Anlægsbevilling - udskiftning af vejbelysningsanlæg 
Sagsfremstilling 
111.     Anlægsbevilling - udskiftning af vejbelysningsanlæg - Åbent 
  
  
SAGENS INDHOLD 
I budget 2014 er der afsat 1 mio. kr. til renovering og udskiftning af vejbelysning. Teknik og Kultur foreslår, at 
Favrskov Kommune anvender det afsatte beløb til:  
  
· renovering af belysningsanlæg 
· supplerende belysningsanlæg 
· lydgivere ved eksisterende signalanlæg (lyskryds) 
· kabellægning. 
  
Liste over de konkrete projekter er vedlagt som bilag. 
  
Byrådet vedtog 25. marts 2014 at indgå kontrakt med ELCON om drift og vedligeholdelsen af kommunens 
belysningsanlæg for en 15-årig periode. Derudover er der i 2014 afsat 1 mio. kr. årligt i rådighedsbeløb (anlæg) til 
vedligeholdelse af vejbelysningsanlæggene, der ikke er omfattet af kontrakten.  
  
I 2015 er der ikke afsat beløb til vedligeholdelse og fornyelse af de vejbelysningsanlæg, der ikke er omfattet af 
ELCON-kontrakten. 
  
VURDERING 
Teknik og Kultur vurderer, at belysningsprojekterne fremmer trafiksikkerheden og trygheden, idet projekterne 
forbedrer belysningen og øger driftssikkerheden ved signalanlæg, tunneller og fodgængerovergange.  
  
Etablering af lydgivere i yderligere tre signalanlæg vil forbedre tryghed, tilgængelighed og trafiksikkerhed. Hermed 
vil der være lydgivere i 12 ud af 14 anlæg i [adresse]. Brugerne skal aktivere lydgivere, og der er dermed 
ikke tale om permanent lydgivning.  
  
Teknik og Kultur vurderer, at man bør tage hensyn til generne for beboerne omkring anlæggene, og at lydgivere, der 
skal aktiveres, er tilstrækkelige set i forhold til antallet af brugere. Handicaprådet ønsker som udgangspunkt, at 
signalanlæggene afgiver lyd permanent, uden at borgerne skal aktivere dem først. 
 
Teknik- og 
Miljøudvalget 
6. november 2014 
Sagsnr. 710-2009-
47485 
Dok.nr. 710-2014-
202464 
Sagsbehandler 
DPBHM 
  
Tidl. politisk behandling 
 BY, 25.03.14, pkt. 54 
Forventet sagsgang 
TM-U, ØK, BY 
Lovgrundlag 
Lov om offentlige veje 
  
Kabellægning vil ske på steder, hvor der ikke er planlagt udskiftning af vejbelysning i kontrakten med ELCON. 
Favrskov Kommune koordinerer kabellægningen og deler omkostningen med elforsyningsselskaberne. 
  
INDDRAGELSE/KOMMUNIKATION 
Teknik og Kultur orienterer om de konkrete anlægsprojekter på kommunens hjemmeside. Ældre- og Handicaprådet 
har været inddraget i vurderingen af placering af lydgivere. 
  
ØKONOMISKE KONSEKVENSER 
Det afsatte rådighedsbeløb på 1 mio. kr. anvendes på de fremlagte projekter. 
  
INDSTILLING 
Teknik- og kulturdirektøren indstiller til Byrådet: 
  
1.   At give en anlægsbevilling på 1,0 mio. kr. til udskiftning af vejbelysningsanlæg finansieret af det afsatte 
rådighedsbeløb.  
  
BESLUTNING 
  
  
  
  
  
Bilag 
  
  
  
  
Teknik- og Miljøudvalget, 6. november 2014: 
Fraværende: Ingen 
  
Indstilles godkendt, idet Teknik- og Miljøudvalget præciserer, at i de tilfælde, hvor der ikke er væsentlige gener 
for naboer eller andre, ønsker udvalget, at der etableres permanent lydgivning, som brugerne ikke selv skal 
aktivere. 
Bilag - projektliste 
710-2014-216562 
